и Обединеното кралство фигурират като държави членки, на които е разрешено да прилагат въпросните мерки. Финландия, Ирландия, Малта и Обединеното кралство продължават да отговарят на изискванията за прилагане на тези превантивни здравни мерки, а именно условията, установени в Делегиран регламент (ЕС) No 1152/2011, въз основа на доказателства за трайното отсъствие на паразита Echinococcus multilocularis при техните популации от диви животни крайни гостоприемници или, в случая с Малта, въз основа на доказателства за това, че на острова липсват подходящи за крайни гостоприемници популации от диви животни и че паразитът Echinococcus multilocularis никога не е бил регистриран при местни домашни крайни гостоприемници.
 (6)
 Дивата червена лисица се описва като животински вид, който не присъства в никоя част от Малта по данни на Международния съюз по опазване на природата. На тази основа и въз основа на доказателствата, посочени в съображение 5, Малта се счита за държава, която отговаря на правилата за категоризация, установени в член 2, параграф 2 от Делегиран регламент (ЕС) 2018/772, по отношение на цялата си територия. Поради това Малта следва да се впише в списъка на държавите, отговарящи на посочените правила за категоризация по отношение на цялата си територия.
 (7)
 Популация от диви животни крайни гостоприемници, които е вероятно да са гостоприемници на паразита Echinococcus multilocularis, и по-специално популация от червени лисици, присъства на цялата територия на Финландия, Ирландия и Обединеното кралство. От 1 януари 2012 г. досега и трите държави членки изпълняват патогенно-специфични програми за наблюдение на своите популации от червени лисици в съответствие с изискванията на Делегиран регламент (ЕС) No 1152/2011, като и при трите няма регистрирани случаи на зараза с Echinococcus multilocularis при въпросните популации. По силата на тяхното национално право е задължително уведомяването за всеки случай на такава зараза. С оглед на гореизложеното се счита, че Финландия, Ирландия и Обединеното кралство отговарят на правилата за категоризация, установени в член 2, параграф 3 от Делегиран регламент (ЕС) 2018/772, по отношение на цялата си територия. Поради това Финландия, Ирландия и Обединеното кралство следва да се впишат в списъка на държавите, отговарящи на въпросните правила за категоризация по отношение на цялата си територия.
 (8)
 В Делегиран регламент (ЕС) 2018/772 се предвижда отмяната на Делегиран регламент (ЕС) No 1152/2011 да породи действие, считано от 1 юли 2018 г. За да се предотврати евентуален период на спиране на прилагането на превантивните здравни мерки по отношение на кучетата, въвеждани във Финландия, Ирландия, Малта и Обединеното кралство, настоящият регламент следва да влезе в сила в деня след деня на публикуването му в Официален вестник на Европейския съюз и да започне да се прилага от 1 юли 2018 г.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Списъкът на държавите членки, които отговарят по отношение на цялата си територия на правилата за категоризация, установени в член 2, параграф 2 от Делегиран регламент (ЕС) 2018/772, е поместен в част 1 от приложението към настоящия регламент.
 Член 2
 Списъкът на държавите членки или части от територията на държави членки,